text.text: إحساس الطفل الصغير كيف يتحمس و يشعل و يأمل و ينشط علخر للإنجاز و النجاح وفي لخر يخيب أملو لأسباب خارجة عليه ويحبط علخر ويبكي ويحس انو فما ديامنتة في قلبو تكسرت و انوا قزازها يجرح فيه و انو الدم طالع من روحه .
text.text_idx: #000009
text.text: لكن..ما انجمش نسيب المشروع القومي التونسي برسمي نحس روحي كيف: واحد في وسط البحر والي أقرب شط بعيد عليه الاف الكيلومترات والي أصلا تاعب مرهق وخايف وممكن ميت بالبرد.نحس روحي كيف النقطة الضايعة في الكون بلا حول ولاقوة، والي المنطق العادي التقليدي يفرض عليها الاستسلام ايه نعم المنطق العادي يقلها سيب فك عليك استسلم يزيك الي عملتو هذاكا هوا يزي وحدك متنجم تعمل شي زايد الشعب متخلف علخر والفساد قتل العقل ، و الدماغ تسرطن، برا حاول أخرج للخارج و إبني حياة جديدة في أمة تستحق مجهوداتك وتلقا فيها قيمتك.ايه نعم هذا هوا بالظبط نمط التفكير عند النخبة الي ناقشتها والي فيها شكون يدعي و يمرض ب”القومية التونسية” ويبدا يظغط علخر لنشر هذا الفكر اليائس عند الجميع.
text.text_idx: #000012
text.text: ما إنجمش نتخلى على حلمي، أو نتخلى على ايماني، نتخلى على المشروع القومي التونسي كيفما يؤلمني علخر الفشل و الانهيار و الاستسلام. يؤلمني علخر اني نيأس ونخلف بوعدي و نولي كيف هاته النخبة التونسية المنحطة والعاجزة على رفع المستوى التونسي و لو لدرجة صغيرة من الحضيض الروحي الغارق فيه بكل نشوة.تؤلمني الخسارة النهائية، مستحيل اني ننضم لقافلة “منكسي الرؤوس بكل ثقة” واني نضيع معنى حياتي.
text.text_idx: #000013
text.text: الحياة هي إيمان بالقدرات و الإمكانيات العملاقة للروح الانسانية الي تقاوم، تحارب، تناضل و تواجه كل الصعوبات و المعيقات و الاحباطات العملاقة و تنتصر أو تموت وهي تحاول .هذا هو جوهر الفعل الإنساني والحيوي الي يخلي العالم المتقدم يلوج يوميا على “حلم جديد” يحققو و يكتشف المجهول و يعمل مغامرة جديدة يخوضها بكل جهدو، بغض النظر على الموارد الي يملكها.وهذا هو مكمن القوة إنو يؤمن بالإمكان الذاتي ويعمل كل مجهودو ولو كان فرد فإنو يؤمن بحلم ويخوض مغامرتو لآخرها ولو مات فإنو يكون قدوة للأجيال المقبلة و ويولي نبراس و بوصلة لإتجاه الفعل الحقيقي.
text.text_idx: #000015